অর্থমন্ত্রীকে সংবর্ধনা দিল বিএবি
২০২০ সালের জন্য বিশ্বের সেরা অর্থমন্ত্রী হিসেবে আ হ ম মুস্তফা কামালকে স্বীকৃতি দেয়ায় তাকে সংবর্ধনা দিয়েছে বাংলাদেশ অ্যাসোসিয়েশন অব ব্যাংকস (বিএবি)। এ উপলক্ষে সোমবার বিএবি কার্যালয়ে সংবর্ধনা প্রদান অনুষ্ঠানের আয়োজন করা হয়। অনুষ্ঠানে বিএবি চেয়ারম্যান মো. নজরুল ইসলাম মজুমদার, আর্থিক প্রতিষ্ঠান বিভাগের সিনিয়র সচিব মো. আসাদুল ইসলাম, অর্থ সচিব আবদুর রউফ তালুকদার, ইআরডি’র সচিব মনোয়ার আহমেদসহ বিভিন্ন ব্যাংকের চেয়ারম্যান, পরিচালক ও ব্যবস্থাপনা পরিচালকরা উপস্থিত ছিলেন। যুক্তরাজ্যভিত্তিক ফিন্যান্সিয়াল টাইমসের মাসিক সাময়িকী ‘দ্য ব্যাংকার’ বাংলাদেশের অর্থমন্ত্রী আ হ ম মুস্তফা কামালকে সম্প্রতি ‘ফিন্যান্স মিনিস্টার অব দ্য ইয়ার ফর এশিয়া-প্যাসিফিক অ্যান্ড গ্লোবাল অ্যাওয়ার্ড-২০২০’ হিসেবে স্বীকৃতি প্রদান করে। তিনিই বাংলাদেশ থেকে প্রথম এ সম্মান লাভ করেন। অনুষ্ঠানে বক্তব্য দেন স্ট্যান্ডার্ড ব্যাংকের চেয়ারম্যান কাজী আকরাম উদ্দিন আহমেদ, ব্যাংক এশিয়ার চেয়ারম্যান রউফ চৌধুরী, প্রিমিয়ার ব্যাংকের চেয়ারম্যান ডা. এইচবিএম ইকবাল, জনতা ব্যাংকের চেয়ারম্যান ড. জামালউদ্দিন আহমেদ প্রমুখ। সংবাদ বিজ্ঞপ্তি।

২০২০ সালের জন্য বিশ্বের সেরা অর্থমন্ত্রী হিসেবে আ হ ম মুস্তফা কামালকে স্বীকৃতি দেয়ায় তাকে সংবর্ধনা দিয়েছে বাংলাদেশ অ্যাসোসিয়েশন অব ব্যাংকস (বিএবি)। এ উপলক্ষে সোমবার বিএবি কার্যালয়ে সংবর্ধনা প্রদান অনুষ্ঠানের আয়োজন করা হয়। অনুষ্ঠানে বিএবি চেয়ারম্যান মো. নজরুল ইসলাম মজুমদার, আর্থিক প্রতিষ্ঠান বিভাগের সিনিয়র সচিব মো. আসাদুল ইসলাম, অর্থ সচিব আবদুর রউফ তালুকদার, ইআরডি’র সচিব মনোয়ার আহমেদসহ বিভিন্ন ব্যাংকের চেয়ারম্যান, পরিচালক ও ব্যবস্থাপনা পরিচালকরা উপস্থিত ছিলেন। যুক্তরাজ্যভিত্তিক ফিন্যান্সিয়াল টাইমসের মাসিক সাময়িকী ‘দ্য ব্যাংকার’ বাংলাদেশের অর্থমন্ত্রী আ হ ম মুস্তফা কামালকে সম্প্রতি ‘ফিন্যান্স মিনিস্টার অব দ্য ইয়ার ফর এশিয়া-প্যাসিফিক অ্যান্ড গ্লোবাল অ্যাওয়ার্ড-২০২০’ হিসেবে স্বীকৃতি প্রদান করে। তিনিই বাংলাদেশ থেকে প্রথম এ সম্মান লাভ করেন। অনুষ্ঠানে বক্তব্য দেন স্ট্যান্ডার্ড ব্যাংকের চেয়ারম্যান কাজী আকরাম উদ্দিন আহমেদ, ব্যাংক এশিয়ার চেয়ারম্যান রউফ চৌধুরী, প্রিমিয়ার ব্যাংকের চেয়ারম্যান ডা. এইচবিএম ইকবাল, জনতা ব্যাংকের চেয়ারম্যান ড. জামালউদ্দিন আহমেদ প্রমুখ। সংবাদ বিজ্ঞপ্তি।